OpenLLM-France/wikimedia huggingface dataset:
# Tecnológico de Antioquia

El Tecnológico de Antioquia (en castellà: Tecnológico de Antioquia - Institución Universitaria -, TdeA), també conegut oficialment com a Tecnológico de Antioquia, és una institució d'educació superior de Colòmbia, situada en el departament d'Antioquia, que ofereix programes de formació tècnica, tecnològica i professional. La seva seu principal es troba a Robledo, a la ciutat de Medellín. Actualment el Tecnològic és considerat un dels millors instituts universitaris del país.

## Referències

* ↑ «Lorenzo Portocarrero Sierra lanza libro basado en el TDEA».
* ↑ «El Tecnológico de Antioquia recibirá acreditación institucional de calidad». Arxivat de l'original el 2013-01-18. [Consulta: 27 abril 2017].

## Enllaços externs

* Tecnológico de Antioquia Arxivat 2012-01-07 a Wayback Machine.
* TdeA Radio
# Teresa Casserras i Moreno

Teresa Casserras i Moreno, també coneguda com a Sessa, és una constructora d'imatgeria festiva que s'encarrega del Taller Casserras de Solsona des de l'any 2015.
Filla del mestre geganter Manel Casserras i Solé, i neta de Manel Casserras i Boix, l'any 2015 deixà la seva feina en el món de la biotecnologia per passar a dirigir el Taller familiar, un dels obradors més antics de Catalunya, i a treballar en la línia que ja havien marcar pare i avi anteriorment, amb la idea de conservar tots els mètodes tradicionals, des del material fins a la pintura.

## Referències

* ↑ «Història del taller», 27-12-2017. [Consulta: 19 maig 2021].
* 1 2 «El taller Casserras, tres generacions construint gegants a Solsona». Nació digital.cat, 18-03-2016. [Consulta: 19 maig 2021].
# Síndrome del coixinet de teixit adipós del taló

La síndrome del coixinet de teixit adipós del taló és un dolor que es presenta al centre del taló. Generalment es deu a l'atrofia del coixinet de greix que compon el taló. Els factors de risc són l'obesitat. Altres malalties amb símptomes similars són la fasciïtis plantar. El tractament inclou repòs, medicació contra el dolor i plantilles. Es fa més comú amb l'edat.

## Signes i símptomes

* Dolor al taló, generalment al mig del taló. A diferència del dolor de la fàscia plantar o de l'esperó del taló que són a la part davantera del taló i no al centre.
* El dolor sol ser un dolor profund i que se sent com una contusió.
* En prémer amb el polze al centre del taló hauria d'aparèixer el dolor.
* Sovint es pot atribuir a un cop al taló: generalment descalç sobre una superfície dura, saltant amb sabates dures de vestir, trepitjant una pedra mentre es corre.
* El dolor s'agreuja caminant descalç per superfícies dures com a rajoles ceràmiques, formigó, terres de fusta dura, etc.

## Diagnòstic

El diagnòstic diferencial principal és amb la fasciïtis plantar, diferenciant-se per la localització anterior de la fasciïtis.

## Referències

* 1 2 3 4 5 Tu, P; Bytomski, JR «Diagnosis of heel pain.». American Family Physician, 84, 8, 15-10-2011, pàg. 909–16. PMID: 22010770.
* ↑ Anderson, Bruce Carl. Office orthopedics for primary care : diagnosis. Philadelphia: Saunders Elsevier, 2006, p. 239. ISBN 9781416022077.
# Síndrome del nadó blau

La síndrome del nadó blau és un terme que s'utilitza per descriure els nadons amb cianosi, per:
* Lesions del cor:
** Tronc arteriós persistent
** Transposició dels grans vasos
** Atrèsia tricúspide
** Tetralogia de Fallot
** Connexió venosa pulmonar anòmala total
* Altres:
** Metahemoglobinèmia

## Referències

* ↑ «Hopkins pioneered 'blue baby' surgery 50 years ago 'I Remember ... Thinking It Was Impossible'». [Consulta: 24 març 2008].
# Síndrome del destret respiratori de l'adult

La síndrome del destret respiratori de l'adult, també coneguda com a pulmó blanc, pulmó de xoc o pulmó de sèpsia és una síndrome caracteritzada per edema pulmonar d'origen no cardiogènic, un quadre respiratori agut (es desenvolupa en menys de 72 hores) que apareix en gent sense patologia prèvia.
El que es dona és una alteració de la permeabilitat dels capil·lars pulmonars, a més d'una disfunció del surfactant, que dona lloc a col·lapse alveolar i causa insuficiència respiratòria.

## Epidemiologia

La seva mortalitat és elevada, de l'ordre del 60%. A Espanya, les úniques dades fidedignes sobre la seva incidència són les de Canàries, amb una incidència anual d'1,5 casos per cada 100.000 habitants. Es creu que la incidència ha disminuït degut a la millor detecció clínica, i a la millora del tractament.

## Fisiopatologia

Una alteració de la microcirculació pulmonar (els neutròfils són les cèl·lules clau en el dany a l'endoteli) provoca extravasació del plasma ric en proteïnes, desenvolupant edema i posant en marxa tot el conjunt de sistemes del complement, factors de coagulació i cèl·lules del sistema inflamatori.
Tot això contribueix a l'aparició d'hemoconcentració i hipertensió pulmonar. Hi ha àrees del pulmó no ventilades, però que mantenen el flux sanguini. Això dona lloc al col·lapse d'unitats alveolars: es redueix el volum pulmonar i la distensibilitat d'aquest, augmenta el treball respiratori i apareix insuficiència respiratòria.

## Anatomia patològica

Macroscòpicament, hi ha un augment de pes i consistència pulmonar, congestió, edema i exsudat sanguinolent. Microscòpicament hi ha dany alveolar difús; en una primera setmana caracteritzat per edema i formació de les membranes hialines; mentre que la segona setmana apareix la hiperplàsia del revestiment alveolar i fibrosi; i és després que s'observa la fibrosi intersticial i alteracions vasculars (congestió).
# Tecno F1

Tecno és el nom d'un equip italià de cotxes de competició que va arribar a disputar curses a la Fórmula 1.
Va començar com constructor de karts a Bolonya, i amb el temps va anar pujant de categories fins a arribar a la F1 el 1972, tot i que ja a la temporada 1969 van disputar el GP d'Alemanya amb un monoplaça de Fórmula 2.

## A la F1

Va debutar el 4 de juny al Gran Premi de Bèlgica de la temporada 1972 de la mà del pilot Nanni Galli, que no va finalitzar la cursa per un accident.
Van participar en un total de dotze curses, disputades en dues temporades consecutives (1972-1973) aconseguint un sisè lloc com millor classificació en una cursa i assolint un punt pel campionat del món de constructors.

## Resultats a la Fórmula 1

| Any | Pilot | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Posició | Punts |
| 1972 | | ARG | SUD | ESP | MON | BEL | FRA | GBR | ALE | AUT | ITA | CAN | USA | | | | 0 | - |
| 1972 | Derek Bell | | | | | | NVQ | | Ret | | NVQ | | Ret | | | | 0 | - |
| 1972 | Nanni Galli | | | | | Ret | | Ret | | NC | Ret | | | | | | 0 | - |
| 1973 | | ARG | BRA | SUD | ESP | BEL | MON | SUE | FRA | GBR | HOL | ALE | AUT | ITA | CAN | USA | 1 | 11è |
| 1973 | Chris Amon | | | | | 6 | Ret | | | Ret | Ret | | NVS | | | | 1 | 11è |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 12 | 0 | 0 | 0 | 0 | 1 |
# The Sealed Room

The Sealed Room és una pel·lícula muda dirigida per D.W. Griffith. Entre els actors de la pel·lícula hi ha Marion Leonard, Arthur V. Johnson, Henry B. Walthall, Mack Sennett i Mary Pickford. Igual que en moltes altres pel·lícules de Griffith (com Lliris trencats, The Lonely Villa o An Unseen Enemy), un dels elements claus de la pel·lícula és una cambra en la qual algun dels personatges està tancat o s'hi refugia. La pel·lícula es va estrenar el 2 de setembre de l'any 1909.

## Argument

El rei mana construir un petit annex a la seva cort que ell i la seva esposa puguin fer servir com a niu d'amor. La cambra és petita i sense finestres. En mostrar-la a tota la cort els acompanya un trobador que toca una mandolina i que d'amagat s'entén amb la reïna. Quan tothom marxa reïna i trobador s'abracen i es declaren el seu amor però s'han de separar ràpidament doncs tothom torna. El rei sospita i decideix provar la reïna. Li diu que ha de marxar una hora per afers d'estat. Quan els dos amants es queden sols es tanquen a la cambra on són secretament descoberts pel rei. Aquest, foll de ràbia fa venir uns manobres que segellen amb pedra l'entrada. Quan els amants se n'adonen ja és massa tard i ben aviat se’ls acaba l'aire mentre a l'altre costat de la nova paret el rei salta de fúria gaudint de la seva revenja.

## Repartiment

* Marion Leonard (la reina)
* Arthur V. Johnson (el rei)
* Henry B. Walthall (el trobador)
* Mack Sennett (soldat)
* Mary Pickford (dama)
* Linda Arvidson (dama)
* Gertrude Robinson (dama)
* Owen Moore (noble)
* William J. Butler (noble)
* Vernon Clarges (noble)
* George Siegmann (noble)
* George Nichols (manobre)
* Anthony O'Sullivan (manobre)

## Referències

* 1 2 Soister, John T.; Nicolella, Henry; Joyce, Steve. American Silent Horror, Science Fiction and Fantasy Feature Films, 1913-1929 (en anglès). McFarland, 2014-01-10, p. 17. ISBN 9780786487905.
* ↑ Schickel, Richard. D.W. Griffith: An American Life (en anglès). Hal Leonard Corporation, 1996, p. 153-154. ISBN 9780879100803.
* ↑ «Biograph Films “The Sealed Room”». Motion Picture News 5, 10, 04-09-1909, pàg. 324.
* ↑ «The Sealed Room». Motion Picture News 5, 10, 04-09-1909, pàg. 317.

## Enllaços externs

* “The Sealed Room" al catàleg de l'American Film Institute
# The Search

The Search és una pel·lícula suisso-estatunidenca dirigida per Fred Zinnemann, estrenada el 1948.

## Argument

Després de la guerra, d'un nen de 9 anys, supervivent del camp d'Auschwitz, queda sota la custòdia d'un soldat estatunidenc mentre que la seva mare el recerca.
Ralph Stevenson, és un soldat estatunidenc a Alemanya, que recull un nen txec de 9 anys, Karel Malik, que la guerra ha tornat desconfiat. Ralph Stevenson acaba guanyant-se la confiança de Karel. Una gran amistat neix entre el soldat i el seu jove protegit....

## Repartiment

* Montgomery Clift: Ralph 'Steve' Stevenson
* Aline MacMahon: Mrs. Murray
* Jarmila Novotna: Mrs. Hannah Malik
* Wendell Corey: Jerry Fisher
* Ivan Jandl: Karel 'Jimmy' Malik
* Mary Patton: Mrs. Fisher
* Ewart G. Morrison: Mr. Crookes

## Premis i nominacions
### Premis

* 1949: Premi juvenil per Ivan Jandl
* 1949: Oscar al millor guió original per Richard Schweizer i David Wechsler
* 1949: Globus d'Or al millor guió per Richard Schweizer
* 1949: Globus d'Or al millor actor jove per Ivan Jandl

### Nominacions

* 1949: Oscar al millor director per Fred Zinnemann
* 1949: Oscar al millor actor per Montgomery Clift

## Vegeu també

* Nens de l'holocaust

## Referències

* ↑ «The Search». The New York Times.
# Tennantita-(Hg)

La tennantita-(Hg) és un mineral de la classe dels sulfurs que pertany al subgrup de la tennantita.

## Característiques

La tennantita-(Hg) és un sulfur de fórmula química Cu₆(Cu₄Hg₂)As₄S₁₂S. Va ser aprovada com a espècie vàlida per l'Associació Mineralògica Internacional l'any 2020, sent publicada l'any 2021. Cristal·litza en el sistema isomètric.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu d'Història Natural de la Universitat de Pisa (Itàlia), amb el número de catàleg: 19919.

## Formació i jaciments

Va ser descoberta a la pedrera Lengenbach, a la localitat de Binn, dins el districte de Goms (Valais, Suïssa). També ha estat descrita a Chandolin (també al cantó de Valais), a Vyšný Klátov (Regió de Košice, Eslovàquia), a Obermoschel (Renània-Palatinat, Alemanya) i al dipòsit d'or de Nibao (Guizhou, República Popular de la Xina).

## Referències

* ↑ «Tennantite-(Hg)» (en anglès). Mindat. [Consulta: 23 març 2022].
* ↑ Biagioni, Cristian; Sejkora, Jiří; Raber, Thomas; Roth, Philippe; Moëlo, Yves; Dolníček, Zdenĕk; Pasero, Marco «Tennantite-(Hg), Cu 6 (Cu 4 Hg 2)As 4 S 13, a new tetrahedrite-group mineral from the Lengenbach quarry, Binn, Switzerland». Mineralogical Magazine, 85, 5, 01-10-2021, pàg. 744–751. DOI: doi:10.1180/mgm.2021.59 [Consulta: 18 octubre 2022].
# Thaddeus McCotter

Thaddeus George "Thad" McCotter (nascut el 22 d'agost de 1965) és un polític estatunidenc. Actualment és Membre de la Cambra de Representants per l'11è Districte de Michigan.

## Carrera

McCotter va nàixer en Livonia, Michigan i es va graduar en 1983 del col·legi "Detroit Catholic Central High School" en Redford (Col·legi Catòlic Central de Detroit), i va rebre el grau de Llicenciat en Arts (B.A., Bachelor of Arts) de la Universitat "University of Detroit" en 1987 i un "Juris Doctor" (J.D.) de la mateixa Universitat en 1990. Tenia una signatura d'advocats privada abans de ser elegit per a la Comissió de Wayne County, Michigan en 1992.

## Referències

* ↑ «Còpia arxivada». Arxivat de l'original el 2007-02-06. [Consulta: 12 novembre 2010].

## Enllaços externs

* Congressman Thaddeus McCotter Arxivat 2010-10-19 a Wayback Machine. Lloc oficial d'U.S. House (anglès)
* Thaddeus McCotter pel Congrés Lloc web oficial de campanya (anglès)
# Miguel Fuster

Miguel Ángel Fuster Martínez , conegut com a Miguel Fuster (Benidorm, 21 d'agost de 1971), és un pilot de ral·lis valencià guanyador del Campionat d'Espanya de Ral·lis d'Asfalt en sis ocasions (2003, 2007, 2011, 2012, 2015 i 2018).

## Trajectòria esportiva

L'any 1991 es proclamà campió del Campionat de Ral·lis del País Valencià amb un Renault 5 GT Turbo, títol que revalidaria el 1994 i el 1995, aquest cop amb un Renault Clio Williams.
L'any 1996 es proclamà Campió d'Espanya de Ral·lis del Grup N i Campió del Desafío Peugeot, fet que li valgué pel 1997 ser pilot oficial Peugeot i quedar 3r al Campionat d'Espanya de Ral·lis d'Asfalt.
La temporada 1999 disputà el Trofeu Citroën Saxo imposant-se en totes les proves del certamen, fet que li obrí les portes pel 2000 com a pilot semioficial Citroën. L'any 2003 es proclamaria guanyador del Campionat d'Espanya de Ral·lis d'Asfalt amb l'equip Auto-Laca Competición i un Citroën Saxo Kit Car Evo III.
A partir del 2005 es convertí en pilot privat Renault, aconseguint una 3a plaça al Campionat d'Espanya de Ral·lis d'Asfalt i alçant-se amb el subcampionat a l'any següent, per darrere de Dani Solà.
L'any 2007 es converteix en pilot oficial Fiat, proclamant-se novament guanyador del Campionat d'Espanya de Ral·lis d'Asfalt, tot reeditant el títol el 2008 a bord d'un Fiat Grande Punto.
El 2009 disputa novament el Campionat d'Espanya de Ral·lis d'Asfalt, però en aquesta ocasió pilotant un Porsche 911 GT3.

## Enllaços externs

* Miguel Fuster - Lloc web oficial (anglès)
# Marc Pomponi (amic de Gai Grac)

Marc Pomponi (en llatí Marcus Pomponius) va ser un cavaller romà, del segle ii aC. Formava part de la gens Pompònia, una gens romana d'origen plebeu.
Era íntim amic i fidel company de Gai Grac de qui va estar al costat fins a la seva mort l'any 121 aC. En els seus darrers moments, Gai Grac es va retirar al temple de Diana on es volia suïcidar però Pomponi i Licini ho van impedir i el van encoratjar a fugir. Es va dirigir cap al Pont Sublici perseguit pels adversaris, i en aquest punt, Pomponi i Licini es van donar la volta per cobrir la fugida del seu amic. Segons Plutarc, en un relat que coincideix amb el d'altres autors, va lluitar fins a la mort.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 493.
# Invasions dels vàndals de les Illes Balears

Les invasions dels vàndals de les Illes Balears foren atacs produïts al segle v, i que acabaren amb la conquesta de la província romana de les Balears.
Els vàndals arribaren a les costes de l'arxipèlag balear en el 426, que encara formava part de la Tarraconense, i els vàndals, que establerts en el Regne Vàndal de Cartago al llarg de la primera meitat del segle v, els vàndals feren incursions moltes vegades a les Balears, fins que l'any 454 morí l'emperador Valentinià III i les Balears, com altres illes de la part occidental de la Mediterrània, passaren sota el poder dels vàndals del nord d'Àfrica, que lluitaren contra els cristians catòlics. Els vàndals es casaren o es mesclaren amb la població d'origen romà que habitava a les Balears, i el seu domini durà fins a la reconquesta romana d'Orient, l'any 534.

## Referències

* ↑ Josep Amengual i Batle, El segle V: De la romanitat política a la cultural a les Balears

## Bibliografia

* XAMENA FIOL, Pere Mossèn.- Història de Mallorca.- Editorial Moll 1991.
# Robert de Juliac

Robert de Juliac o Robert de Juilly fou el 31è Mestre de l'Hospital des de 1374 fins a 1377.

## Bibliografia

* Setton, Kenneth M. (general editor) A History of the Crusades: Volume III — The Fourteenth and Fifteenth Centuries. Harry W. Hazard, editor. University of Wisconsin Press: Madison, 1975.
# Wildwood Crest

Wildwood Crest és una població dels Estats Units a l'estat de Nova Jersey. Segons el cens del 2006 tenia 3.979 habitants.

## Demografia

Segons el cens del 2000, Wildwood Crest tenia 3.980 habitants, 1.833 habitatges, i 1.114 famílies. La densitat de població era de 1.336,2 habitants per km².
Dels 1.833 habitatges en un 20,7% hi vivien nens de menys de 18 anys, en un 45,7% hi vivien parelles casades, en un 11,3% dones solteres, i en un 39,2% no eren unitats familiars. En el 34,6% dels habitatges hi vivien persones soles el 18,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,76.
Per edats la població es repartia de la següent manera: un 18,2% tenia menys de 18 anys, un 5,9% entre 18 i 24, un 23,8% entre 25 i 44, un 26,6% de 45 a 60 i un 25,5% 65 anys o més.
L'edat mediana era de 47 anys. Per cada 100 dones de 18 o més anys hi havia 84,4 homes.
La renda mediana per habitatge era de 36.579 $ i la renda mediana per família de 47.462 $. Els homes tenien una renda mediana de 42.727 $ mentre que les dones 27.500 $. La renda per capita de la població era de 23.741 $. Aproximadament el 4,4% de les famílies i el 6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wildwood Crest». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Wildwood Crest». American Fact Finder. Oficina del Cens dels Estats Units, 12-01-2010.
# Roberto Rojas

Roberto Rojas és el nom dels següents personatges:
* Roberto Rojas González (n.1974), exfutbolista espanyol.
* Roberto Rojas Tardío (1955-1990), futbolista peruà.
* Roberto Antonio Rojas Saavedra (n.1957), exfutbolista xilè.
# Roberto Richeze Araquistain

Roberto Antonio Richeze Araquistain (Buenos Aires, 25 d'octubre de 1981) és un ciclista argentí, professional del 2007 al 2011, sempre en equips hongaresos. Els seus germans Mauro i Maximiliano també s'han dedicat professionalment al ciclisme.

## Palmarès en ruta

* 2010
** 1r al Trofeu del Príncep
* 2012
** Vencedor d'una etapa a la Volta a Mendoza
* 2014
** 1r a la Volta a Mendoza i vencedor d'una etapa

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Wu Haiyan

Wu Haiyan (xinès tradicional: 吳海燕, xinès simplificat: 吴海燕, pinyin: Wú Hǎiyàn; Jiande, Zhejiang, 26 de febrer de 1993), és una jugadora xinesa de futbol, que juga al Wuhan Jiangda.
Capitana de la selecció xinesa des del 2014, ha participat als Mundials de 2015 i 2019.

## Trajectoria

Wu Haiyan va nàixer en el llogaret de Zhongxian, Hekeng, comunitat de Yangxi, que depén administrativament de la ciutat de Jiande, a la província de Zhejiang.
En 2002, va ingressar al centre esportiu de Hangzhou per a entrenar futbol, i en 2008, va ingressar a l'equip nacional de futbol juvenil, la Selecció femenina de futbol sub-17 de la Xina. Al febrer de 2014, la capitana de l'equip nacional de futbol femení, Pu Wei, de 34 anys, es va retirar de la selecció, i Wu Haiyan es va convertir en la nova capitana de l'equip nacional de futbol femení.
Després de debutar com a capitana, va portar a l'equip xinés a una victòria de 1-0 sobre Nova Zelanda, una victòria de 3-1 sobre Mèxic i una victòria de 1-0 sobre Corea del Nord, guanyant la Copa Yongchuan per primera vegada.
A nivell de clubs, el 2014 va jugar a la lliga de Corea, i el 2015 va unir-se al Shandong Jinghua, obtenint el campionat aquell mateix any.

## Referències

* 1 2 «队长吴海燕是咱杭州人哦». 杭州日报, 05-06-2015. Arxivat de l'original el 2020-04-24.
* ↑ «Haiyan Wu | Mundial Femenino 2019». www.elcorreo.com. [Consulta: 5 agost 2022].
* ↑ «Haiyan Wu China video, historia de la transferencia y estadísticas - SofaScore». www.sofascore.com. [Consulta: 5 agost 2022].
* ↑ «2019女足世界杯中国球员巡礼——吴海燕_体育_央视网(cctv.com)». [Consulta: 28 juny 2023].
* ↑ «Wu Haiyan | Mundial Femenino 2015». www.diariovasco.com. [Consulta: 5 agost 2022].
* ↑ «Wu Haiyan».
* ↑ «Haiyan Wu - Perfil del jugador - Fútbol» (en castellà). Eurosport Espana. [Consulta: 5 agost 2022].
* ↑ «Wu Haiyan | Fútbol femenino - Olimpiadas Río 2016 2016». www.lasprovincias.es. [Consulta: 5 agost 2022].
* 1 2 «专访中国女足队长吴海燕 笑称在国家队颜值靠后». [Consulta: 28 juny 2023].
# Yasmin al Qadhi

Yasmin al Qadhi és una periodista iemenita que rescata nens soldats. Va ser escollida Dona Coratge el març de 2020. Va néixer vora el 1986 i va créixer en una zona rural. El seu pare la va animar a pensar en una carrera professional malgrat les crítiques a què es va enfrontar per permetre treballar a les seves filles. Va assistir a una universitat a Sanà.
Va treballar per a diversos diaris locals i va ser una de les primeres a parlar a la batejada com a plaça del Canvi i una de les primeres dones periodistes a informar sobre la primavera àrab. Ella i la seva germana, Entisar al Qadhi, van crear la Marib Girl's Foundation el 2010, però no va reeixir. El projecte es va recuperar el 2015 quan va esclatar la guerra al Iemen i les germanes van poder veure la necessitat de tornar a activar l'entitat. Yasmin al Qadhi havia perdut el seu nebot de 15 anys a l'exèrcit. La pressió dels companys el va portar a allistar-se i els reclutadors no el van rebutjar, tot i ser massa jove.
Ella i la seva germana treballen amb l'exèrcit iemenita per reduir el nombre de nens soldats. Tenen com a objectiu evitar que els nens siguin reclutats, i treballen amb comandants de l'exèrcit per aconseguir l'alliberament de nens soldats reclutats.
Va ser una de les productores d'una pel·lícula que explicava els problemes que enfrontaven les dones i els nens desplaçats per la guerra. Com que sap que les dones estan disposades a recórrer llargues distàncies per estudiar a la universitat, la seva fundació anima a empresaris a contractar-les, ja que aquestes dones no volen ser meres espectadores del futur del Iemen.
El 4 de març de 2020 va rebre el Premi Internacional Dona Coratge, atorgat per la Secretaria d'Estat dels Estats Units. Després del guardó, va viatjar a San Diego, on va rebre una visita de quatre dies organitzada pel San Diego Diplomacy Council.

## Referències

* 1 2 «2020 International Women of Courage Award» (en anglès). United States Department of State. [Consulta: 13 març 2020].
* 1 2 3 «Yemeni human rights advocate speaks in San Diego» (en anglès). San Diego Union-Tribune, 12-03-2020. [Consulta: 14 març 2020].
* ↑ «?You know, we just want the basics,? says Yasmin al Qadi, a 27-year old feminist and activist who was one of the first to speak during the early days of the revolution at the ironically named Change Square, who bitterly complains of how little has changed | Editorial picture agency Felix Features». felixfeatures.photoshelter.com. [Consulta: 14 març 2020].
* 1 2 3 «Biographies of the Finalists for the 2020 International Women of Courage Awards» (en anglès). United States Department of State. [Consulta: 14 març 2020].
* ↑ Al-Sakani, Ali Al-Oqabi & Ali. «Breaking stereotypes, women from Marib are attending university in record numbers». Almasdar Online. Arxivat de l'original el 2020-11-14. [Consulta: 15 març 2020].